**ΕΓΓΡΑΦΕΣ ΣΧΟΛΙΚΟΥ ΕΤΟΥΣ 2020-2021**

**ΒΗΜΑΤΑ ΓΙΑ ΤΗΝ ΥΠΟΒΟΛΗ ΗΛΕΚΤΡΟΝΙΚΗΣ ΑΙΤΗΣΗΣ ΕΓΓΡΑΦΗΣ**

1. Είσοδος στην Ενιαία Ψηφιακή Πύλη Δημόσιας Διοίκησης (**gov.gr**) – Ηλεκτρονική Υπηρεσία «**Πρώτη Εγγραφή**» - **Κωδικοί taxis net**
2. Επιλογή νηπιαγωγείου με βάση τη Διεύθυνση κατοικίας και συμπλήρωση μέιλ και κινητού τηλεφώνου (για ενημέρωση της πορείας της αίτησής τους)
3. Συμπλήρωση στοιχείων:

Α. Όνομα – Πατρώνυμο – Μητρώνυμο – Ημερομηνία Γέννησης του νηπίου/προνηπίου

Β. Διεύθυνση μόνιμης κατοικίας (οδός-αριθμός-Δήμος-Ταχυδρομικός κώδικας) με ανάρτηση ψηφιακής μορφής σχετικού αποδεικτικού όπως λογαριασμός ΔΕΚΟ, μισθωτήριο συμβόλαιο ή άλλο δημόσιο πρόσφατο έγγραφο από το οποίο να προκύπτει η διεύθυνση κατοικίας

Γ. Στοιχεία άλλων τέκνων που φοιτούν στην ίδια ή σε συστεγαζόμενη σχολική μονάδα

Δ. Αν επιθυμούν Ολοήμερο πρόγραμμα ή και τμήμα πρόωρης υποδοχής

Ε. Στοιχεία συνοδών νηπίων κατά την προσέλευση και αποχώρηση και επιλογή «Υποβάλλοντας την αίτηση αυτή αναλαμβάνω την ευθύνη για την ασφαλή προσέλευση και αποχώρηση νηπίου.»

**Τα δικαιολογητικά** Γ και Δ **προσκομίζονται στο νηπιαγωγείο** σε προθεσμία που ορίζει η Προϊσταμένη (από **15-30 Μαϊου** ώρες **10.00-12.30 π.μ**)

 4. Πριν την οριστική υποβολή της ηλεκτρονικής αίτησης οι γονείς ενημερώνονται για τα **παραστατικά** **που πρέπει να προσκομίσουν στο σχολείο** που είναι:

**1. Αίτηση εγγραφής** και **δικαιολογητικά** (βεβαιώσεις εργασίας και των 2 γονέων ή κάρτα ανεργίας ή πιστοποιητικό οικογενειακής κατάστασης για τρίτεκνους-πολύτεκνους) **για Ολοήμερο** και **Πρόωρη Υποδοχή**

**2. Ατομικό Δελτίο Υγείας Μαθητή**

 **3. Βιβλιάριο Υγείας με εμβόλια (φωτοτυπία)**

 **4.Γνωμάτευση ΚΕΣΥ (για μαθητές με αναπηρία ή ειδικές εκπαιδευτικές ανάγκες)**

 5. Πριν την τελική υποβολή της αίτησης ο χρήστης δηλώνει ότι ασκεί τη γονική επιμέλεια του παιδιού.

 6. Μετά την υποβολή της αίτησης λαμβάνουν ενημερώσεις στο κινητό και αν απαιτηθούν διορθώσεις επιστρέφεται από το νηπιαγωγείο στους γονείς για να γίνουν και να ολοκληρωθεί η υποβολή μέσω της υπηρεσίας «Πρώτη Εγγραφή».

Έπειτα από τις διορθώσεις η αίτηση γίνεται αποδεκτή.

 7. Αν οι γονείς δεν μπορούν να κάνουν την αίτηση ηλεκτρονικά τότε αυτό γίνεται με την παρουσία τους στο νηπιαγωγείο. Η Προϊσταμένη εισέρχεται στην Ηλεκτρονική Υπηρεσία «Πρώτη Εγγραφή» και καταχωρίζει την αίτηση σύμφωνα με τα δικαιολογητικά που προσκομίζει ο γονέας-κηδεμόνας.

Στο νηπιαγωγείο εγγράφονται φέτος τα παιδιά που γεννήθηκαν το 2015 και το 2016.

Τα παιδιά που φέτος φοιτούσαν στο νηπιαγωγείο μας σαν προνήπια (2015) επανεγγράφονται αυτόματα σαν νήπια.